CELEX: 31992D0115
Language: el
Date: 1991-11-27 00:00:00
Title: 92/115/ΕΟΚ : Απόφαση της Επιτροπής της 27ης Νοεμβρίου 1991 σχετικά με τη χορήγηση, εκ μέρους του Βελγίου, συμπληρωματικής ενίσχυσης υπέρ της βιομηχανίας άνθρακα το 1990

Avis juridique important

|

31992D0115

92/115/ΕΟΚ : Απόφαση της Επιτροπής της 27ης Νοεμβρίου 1991 σχετικά με τη χορήγηση, εκ μέρους του Βελγίου, συμπληρωματικής ενίσχυσης υπέρ της βιομηχανίας άνθρακα το 1990  

Επίσημη Εφημερίδα αριθ. L 043 της 19/02/1992 σ. 0031 - 0032

ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Νοεμβρίου 1991  σχετικά με τη χορήγηση, εκ μέρους του Βελγίου, συμπληρωματικής ενίσχυσης υπέρ της βιομηχανίας άνθρακα το 1990  (Τα κείμενα στη γαλλική και ολλανδική γλώσσα είναι τα μόνα αυθεντικά)  (92/115/ΕΚΑΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 2064/86/ΕΚΑΧ της Επιτροπής της 30ής Ιουνίου 1986 σχετικά με το κοινοτικό καθεστώς παρέμβασης των κρατών μελών υπέρ της βιομηχανίας άνθρακα (1),  Εκτιμώντας ότι:  Ι  Η βελγική κυβέρνηση κοινοποίησε στην Επιτροπή, με επιστολές της 4ης Ιουλίου και 13ης Σεπτεμβρίου 1991, σύμφωνα με το άρθρο 9 παράγραφος 3 της απόφασης αριθ. 2064/86/ΕΚΑΧ, μια συμπληρωματική χρηματοδοτική παρέμβαση υπέρ της βιομηχανίας άνθρακα. Με βάση  την εν λόγω απόφαση, η Επιτροπή αποφασίζει ως προς την αύξηση, μέχρι ποσού 56,62 εκατομμυρίων βελγικών φράγκων, της ενίσχυσης για την κάλυψη των ζημιών εκμετάλλευσης του έτους 1990.  Η Επιτροπή είχε εκδώσει, στις 13 Μαρτίου 1990, την απόφαση 90/236/ΕΚΑΧ (2) με την οποία εγκρίνονταν η χορήγηση εκ μέρους του Βελγίου χρηματοδοτικών ενισχύσεων υπέρ της βιομηχανίας άνθρακα το 1990.  Με την απόφαση αυτή η Επιτροπή ενέκρινε, για το έτος 1990, ενίσχυση για την κάλυψη των ζημιών εκμετάλλευσης ποσού ύψους μέχρι 2 922,48 εκατομμυρίων βελγικών φράγκων, για παραγωγή υπολογιζόμενη σε 918 100 τόνους.  Η βελγική κυβέρνηση με επιστολές της στις 4 Ιουλίου και 13 Σεπτεμβρίου 1991 ανακοίνωσε στην Επιτροπή ότι το ύψος της ενίσχυσης για την κάλυψη των ζημιών εκμετάλλευσης, το οποίο καθορίζονταν στην εν λόγω απόφαση, θεωρούνταν ανεπαρκές για την κάλυψη της  διαφοράς μεταξύ δαπανών και εσόδων, για πραγματική παραγωγή άνθρακα ύψους 1 035 800 τόνων.  Σε ό,τι αφορά την εγκρινόμενη από την Επιτροπή ενίσχυση, η αύξησή της για το έτος 1990 θα ανέλθει στα 56,62 εκατομμύρια βελγικά φράγκα, πράγμα το οποίο οδηγεί την ολική ενίσχυση για την κάλυψη των ζημιών εκμετάλλευσης της βιομηχανίας άνθρακα στο ύψος  των 2 979 ,1 εκατομμυρίων βελγικών φράγκων.  Η αύξηση του ποσού της εν λόγω ενίσχυσης προκύπτει από την αύξηση της παραγωγής κατά 12 % σε σχέση με τον προβλεπόμενο στις αρχές του έτους όγκο. Δεδομένης της βελτίωσης των ποσοστών χρησιμοποίησης της διαθέσιμης παραγωγικής δυναμικότητας, η ενίσχυση  ανά παραγόμενο τόνο προϊόντος περιορίστηκε κατά 10 % σε σχέση με την εγκριθείσα ενίσχυση.  Σε σχέση με το έτος 1989, η εν λόγω ενίσχυση σημείωσε στις 31 Δεκεμβρίου 1990 κάμψη της τάξεως του 55 %.  Η φθίνουσα κλιμάκωση της προβλεπόμενης από τη βελγική κυβέρνηση ενίσχυσης, ο μεταβατικός χαρακτήρας της καθώς και η εφαρμογή ενός σαφώς προσδιορισμένου προγράμματος αναδιάρθρωσης συμμορφούται προς τις προϋποθέσεις εφαρμογής της απόφασης αριθ.  2064/86/ΕΚΑΧ  Η ενίσχυση για την κάλυψη των ζημιών εκμετάλλευσης χρησιμοποιείται για να διευκολυνθεί η συνέχιση του προγράμματος αναδιάθρωσης της λεκάνης campin, όπως αποφασίστηκε με υπουργική απόφαση τον Ιανουάριο του 1987. Η συνολική ενίσχυση θα καλύψει τη διαφορά  μεταξύ κόστους και εσόδων μέχρι ποσοστού ύψους 85 % για κάθε παραγόμενο τόνο το 1990, και κατά συνέπεια πληροί αυτή τους όρους εφαρμογής του άρθρου 3 παράγραφος 1 της απόφασης.  Η εν λόγω ενίσχυση συμβάλλει στην επίλυση κοινωνικών και περιφερειακών προβλημάτων που συνδέονται με την ελάττωση της παραγωγής άνθρακα, σύμφωνα με το άρθρο 2 παράγραφος 1 τρίτο σημείο της απόφασης.  ΙΙ  Κατά συνέπεια, η συμπληρωματική ενίσχυση για την κάλυψη των ζημιών εκμετάλλευσης την οποία προτίθεται να χορηγήσει η βελγική κυβέρνηση για το έτος 1990 στη βιομηχανία άνθρακα συμβιβάζεται με την ορθή λειτουργία της κοινής αγοράς.  Η παρούσα απόφαση δεν προκαταλαμβάνει τη συμβατότητα των διατάξεων, που διέπουν την πώληση βελγικού άνθρακα στους παραγωγούς ηλεκτρικού ρεύματος, με τις διατάξεις των συνθηκών.  Σύμφωνα με το άρθρο 11 παράγραφος 2 της απόφασης, η Επιτροπή διασφαλίζει την αντιστοιχία των εγκρινομένων αμέσων ενισχύσεων της τρέχουσας παραγωγής με τους στόχους και μόνο που διαλαμβάνονται στα άρθρα 3 μέχρι 6 της παρούσας απόφασης. Για το σκοπό αυτό  επιβάλλεται η ενημέρωση της Επιτροπής περί του ύψους του πραγματικά χορηγούμενου ποσού,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η χορήγηση εκ μέρους της βελγικής κυβέρνησης, για το έτος 1990, μιας συμπληρωματικής ενίσχυσης για την κάλυψη των ζημιών εκμετάλλευσης της βελγικής βιομηχανίας άνθρακα, ποσού μέχρι 56,62 εκατομμυρίων βελγικών φράγκων, φέροντας το  συνολικό ποσό του εν λόγω μέτρου για το έτος 1990 σε ύψος 2 979,1 εκατομμύρια βελγικά φράγκα.  Άρθρο 2  Η βελγική κυβέρνηση γνωστοποιεί στην Επιτροπή, το αργότερο στις 31 Δεκεμβρίου 1991, το ύψος της ενίσχυσης που πραγματικά έχει καταβληθεί το 1990.  Άρθρο 3  Η παρούσα απόφαση απευθύνεται στο Βασίλειο του Βελγίου. Βρυξέλλες, 27 Νοεμβρίου 1991. Για την Επιτροπή  Antonio CARDOSO E CUNHA  Μέλος της Επιτροπής   (1) ΕΕ αριθ. L 177 της 1. 7. 1986, σ. 1. (2) ΕΕ αριθ. L 133 της 24. 5. 1990, σ. 89.